Jelaskan Tahun 2008 dari Masjid Ubudiyah Ayer Keroh dalam bahasa melayu

Pada tahun 2008, Jawatankuasa Masjid Ubudiyah telah merancang untuk membina sebuah bangunan baru bagi menggantikan 'tempat berwuduk', 'tandas dan bilik air' bagi 'lelaki dan wanita', 'bilik setor', dan juga 'dapur dan ruang pelbagai guna'. Sekali lagi pada tahun 2009, Pihak Kerajaan telah meluluskan sumbangan sebanyak RM450,000.00 untuk projek pembangunan yang dirancang ini. Pembangunan projek ini telah bermula pada Julai 2009 dan siap sebelum menyambut 'Aidilfitri 1430H' bersamaan Oktober 2009.

Jawatankuasa Masjid Ubudiyah Ayer Keroh Melaka sentiasa berbincang, bermesyuarat dan juga berusaha dari semasa ke semasa untuk sentiasa memakmurkan, mengimarahkan dan menghidupkan Masjid ini. Ianya meliputi dalam segala aspek termasuk pemantapan rohani dan juga pembangunan kemajuan Masjid, khasnya dengan melaksanakan pelbagai kegiatan di Masjid, supaya Rumah Allah ini akan sentiasa diimarahkan dan dimakmurkan bersama.

Tuan Haji Ismail bin Jaafar telah menjadi 'Pengerusi Jawatankuasa Masjid Ubudiyah' sejak Masjid ini mula diwujudkan sehinggalah pada 28 Februari 2009 lalu.